টিটু রায়কে নিয়ে রংপুর পুলিশ যা করেছে সেটা শুধু সংবিধান ও আইনের লঙ্ঘনই নয় তাদের সাম্প্রদায়িক তৎপরতারই একটি অংশ আর কিছু নয়। অভিযুক্ত টিটু রায়কে তার আইনজীবীদের সঙ্গে সাক্ষাৎ করতে দেয়া হয়নি, আইনজীবীদের ওকালতনামায় তার স্বাক্ষরও গ্রহণ করতে দেয়া হয়নি। অর্থাৎ পরিকল্পিতভাবে টিটু রায়কে সংবিধান ও আইনি অধিকার থেকে বঞ্চিত করা হলো। জামিনের জন্য আবেদন করার অধিকার যে কোন অভিযুক্তের সাংবিধানিক ও আইনি অধিকার।